user
Berikan saya resipi untuk nasi penyet ayam dengan langkah-langkah yang terperinci.


assistant
Bahan-bahan untuk tumbuk halus:
3 inci halia
6 ulas bawang putih
Bahan-bahan untuk rebusan ayam:
1 ekor ayam, potong 4
Bahan tumbuk halus 1
2 inci lengkuas
3 keping daun salam
1 ketul kiub ayam
Anggaran 2 liter air
**Bahagi air rebusan kepada 3 : 1 bekas untuk nasi,1 bekas untuk sup, dan 1 cawan lebih aja untuk bancuhan tepung
Bahan-bahan untuk sup ayam:
1 sup bunjut
Sedikit air, untuk lebih berkuah
Sedikit potongan batang sup
1/2 sudu kecil lada sulah
Garam secukup rasa
1 sudu kecil serbuk ketumbar
1/2 sudu kecil jintan manis
1/2 sudu kecil jintan putih
Bahan-bahan untuk perapan ayam:
1 sudu kecil serbuk jintan manis
1 sudu kecil serbuk jintan putih
3 sudu kecil serbuk ketumbar
1 sudu kecil serbuk kunyit
1/2-1 sudu besar serbuk kari daging
1/2 sudu kecil lada sulah
1/2 sudu kecil garam
Bahan tumbuk halus 2
Bahan-bahan untuk nasi ayam penyet:
3 cawan beras
4 1/2 cawan air rebusan ayam
2 helai daun pandan
Sedikit garam
Bahan-bahan untuk sambal ayam penyet (sambal merah):
1 cawan minyak masak
1 genggam ikan bilis
1 biji bawang besar
3 biji bawang merah
4-5 ulas bawang putih
10 biji cili merah besar
10-15 biji cili padi
3 biji tomato,saiz besar
1 sudu besar belacan
2 sudu kecil gula, atau lebih
Garam secukup rasa
2 biji perahan jus limau nipis
Bahan-bahan untuk sambal ayam penyet (sambal kicap):
1 senduk sambal merah **yang belum goreng (di atas)
1/2 cawan kicap pekat manis,lebih sedap guna kicap manis pekat jenama ABC
Bahan-bahan untuk salutan tepung:
Lebihan rempah perapan ayam
1 cawan tepung beras
1 biji telur
Sedikit garam
Anggaran 1 cawan air rebusan ayam
Bahan-bahan untuk hiasan:
1 keping tempe
3 ketul tauhu
Sayur kobis
Sayur kacang panjang
Hirisan daun sup
Hirisan daun bawang
Cara Penyediaan:
Cara-cara untuk penyediaan bahan:
1. Potong kasar lengkuas kemudian tumbuk sikit biar pecah.
2. Potong kasar bawang putih dan halia. Tumbuk sampai lumat kemudian bahagi dua (1 untuk rebusan ayam / 1 untuk perapan ayam).
3. Potong kasar tomato, cili merah, cili padi, bawang besar, bawang merah kecil dan bawang putih.
4. Hiris nipis daun sup dan daun bawang untuk taburan.
5. Hiris limau nipis (boleh ganti limau kasturi).
6. Gaul ayam dengan bawang putih dan halia tumbuk tadi. Masukkan lengkuas, daun salam (pilihan), kiub pati ayam dan air. Kemudian rebus ayam sampai empuk (anggaran 15 minit).
7. Bila ayam dah siap rebus, angkat ayam keluar dan ketepikan.
8. Simpan separuh (atau lebih) sup ayam untuk nasi dan adunan tepung.
Cara-cara untuk sup:
1. Untuk baki sup ayam tadi, masukkan sup bunjut, daun sup (bahagian batang), lada sulah, garam, serbuk ketumbar, sebuk jintan manis dan serbuk jintan putih.
2. Masak sup sampai mendidih.
Cara-cara untuk ayam:
1. Perap ayam rebus dengan serbuk jintan manis, serbuk jintan putih, serbuk ketumbar, serbuk kunyit, serbuk kari daging, lada sulah, garam, bawang putih dan halia tumbuk tadi.
2. Gaul sebati ayam dan perap 2-3 jam.
3. Keluarkan ayam.
4. Gaul tempe dan tauhu dengan baki perapan ayam tadi. Keluarkan dan ketepikan.
5. Dalam mangkuk perapan tadi, masukkan tepung beras, telur, garam dan sedikit demi sedikit air rebusan ayam
6. Bancuh sampai sebati (jangan pekat sangat, biar cair baru ayam garing).
7. Salut ayam dan tauhu dalam adunan tepung.
8. Panaskan minyak dan goreng ayam, tempe dan tauhu sampai garing (tak perlu goreng ayam lama-lama takut isi ayam kering).
9. Goreng lebihan tepung salutan sebagai hiasan (kriuk-kriuk). Goreng sampai rangup dan angkat.
Cara-cara untuk nasi:
1. Sukat beras, masukkan daun pandan dan air rebusan ayam (kalau tak cukup boleh tambah air putih).
2. Kemudian masak nasi macam biasa.
Cara-cara untuk sambal:
1. Panaskan minyak dan goreng ikan bilis sampai garing. Angkat dan ketepikan.
2. Goreng bawang besar, bawang merah dan bawang putih sampai layu. Angkat dan ketepikan.
3. Goreng cili padi dan cili merah. Bila cili dah layu angkat.
4. Goreng tomato sampai lembut kemudian angkat
5. Goreng belacan sampai naik bau kemudian angkat.
6. Tumbuk kasar kesemua bahan goreng tadi (Che Nom guna food processor je).
7. Ambil 1 senduk bahan kisar (untuk sambal hitam) dan ketepikan dahulu.
8. Masukkan baki bahan kisar tadi kedalam kuali (kuali yang sama goreng tadi).
9. Masukkan gula, garam dan jus limau nipis (boleh ganti air asam jawa). Kacau sebati.
Cara-cara untuk sambal hitam:
1. Ambil 1 senduk bahan tumbuk / kisar tadi dan tambah kicap pekat manis.
2. Kisar sampai sebati.
3. Perah sedikit jus limau purut dan kacau sebati.
Cara-cara untuk hias:
1. Ketuk atau penyet ayam sebelum hidang.
2. Susu nasi, ayam, tempe dan tauhu goreng dan sambal ke dalam pinggan
3. Hidang bersama kobis dan hirisan timun.
4. Jangan lupa tabur serbuk kriuk-kriuk rangup.
Tip:
Potong kasar atau patahkan 2 cili padi dan cili merah supaya cili tak meletup bila digoreng.
Nak masak ayam penyet jangan guna ayam besar nanti tak sedap.
Tak perlu goreng ayam lama-lama sebab ayam dah rebus tadi, kalau goreng lama sangat nanti isi ayam kering, cukup sekadar garing dan rangup diluar.
Jangan lupa untuk ketuk atau penyet ayam sebelum hidang.